《梁秘阁挽诗 其一》
宋代·林希逸

江幕归来喜脱簪，当门小筑似山庵。名于世见林间一，爵以仁尊天下三。

早失偏慈心已懒，晚虽漫仕性难堪。非无忧爱閒成僻，雷雨曾传旧奏函。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。